**Referat for møte i Læringsmiljøutvalget**

**Tid: 28.01.2022 kl. 10:00 – 12:00**

Til stede:

Christine Ruud - Leder

Sandra Mari Miller - Utvalgsmedlem

Sara Adele Haugen - Utvalgsmedlem

Ann-Charlot Brandstorp - Nestleder

Margrethe Karijord Johnsen - Utvalgsmedlem

Marlene Mathisen - Utvalgsmedlem

Tommy Payne - Møtesekretær

Forfall:

Annette Veberg Dahl - Utvalgsmedlem

Daniel Paulsen - Utvalgsmedlem

Observatører:

Ilija Djurinac (IIØ)

Helene Myran Klokk (LUSP)

Islam Tariq (HVO)

### Vedtakssak: Referat og saksliste 5 min

Referat og saksliste godkjennes

Orienteringssak: Tildelingsbrev 2022 - Læringsmiljøutvalget v/ Tommy 5 min

Tildelingsbrev for 2022 som danner videre grunnlag for utarbeidelse av periodisert detaljbudsjett ble gjennomgått. Frist til Avdeling for økonomi og virksomhetsstyring er 10.03.2022

Vedtakssak: Utarbeidelse av utvalgets årsplan / årshjul 2022 v/ Tommy 15 min

Årsplan og budsjett (se eget dokument) ble godkjent med mulighet for justeringer ved behov i løpet av perioden.

Orienteringssak: Vernerunder for studenter v/ Christine og Ann-Charlot 5 min

Det er valgt læringsmiljøansvarlige for alle tre fakultetene, hvor det planlegges gjennomføring i tidsrommet mellom 23.02 - 04.03.

Læringsmiljøansvarlige ved fakultene er:

* Ilija Djurinac (IIØ)
* Helene Myran Klokk (LUSP)
* Islam Tariq (HVO)

~~Orienteringssak: Orientering fra Utvalg for utdanningskvalitet v/ Annette Veberg Dahl 15 min~~

~~Orientering om UKU´s fokusområder / aktiviteter høsten 2021 og satsningsområder for 2022~~

Orienteringssak: Tilrettelegging av utvalgsmøter for studenter som ikke snakker norsk v/ Christine 15 min

Hvordan kan utvalget tilrettelegge slik at observatører som ikke snakker norsk ha utbytte av møtene som observatører? Forslag til tiltak:

* Oversette innkallinger
* Oversette referater
* De som er komfortable å snakke norsk i møtene gjør det
* Studentrepresentant (leder/nestleder) er ressurs ved forberedelse/etterarbeid
* Studentrepresentant sitter i samme zoom-rom og oversetter underveis

Pause – 15 min

Orienteringssak: Status SiØ´s tilbud Spisesteder v/ Dag Lislerud Midtfjeld 15 min

SiØ orienterer om status for Spisesteder på campus og fremtidige planer for utvikling av tilbudet.

* Alle ansatte er tilbake i Spis og Bok.
* Spisestedene er selvbetjente og åpne i samme tidsrom som høgskolens åpningstider.
* Det er ikke planer rom flere automater så langt.
* Pris settes i forhold til kostnader og innkjøpsavtaler, hvor det ikke kryss-budsjetteres på tvers av enheter. SiØ har gode innkjøpsavtaler, men kan ikke konkurrere med innkjøpspriser som de store dagligvarekjedene. Det gis 10% rabatt for studenter.
* Det foreligger ingen planer rom endringer i arealbruk. SiØ jobber med å gjenåpne kaffebarene, men ikke nødvendigvis i samme form som tidligere.

Det ble kommentert på noe ulikt tilbud ved studiestedene, eksempelvis pizza i Fredrikstad. Lokale leverandører gjør at det kan være noe forskjell, men en ønsker å tilstrebe mest mulig likt. Likeverdige tilbud betyr ikke nødvendigvis identiske tilbud, hvor utvalget også styres av etterspørsel (som ikke alltid er likt ved begge campus).

SiØ ønsker konkrete innspill på varetilbud. Christine vil oversende liste med forslag fra studentene.

Orienteringssak: Læringsmiljøprisen 2021 v/ Christine og Ann-Charlot 15 minutter

Vinneren av Læringsmiljøprisen 2021 ble Michael Andersen Lundsveen for sitt arbeid ved Makerspace. Komiteen hadde følgende begrunnelse for sin innstilling:

*«Komiteen innstiller Michael som vinner av Læringsmiljøprisen 2021. Komiteen anser Michael sitt bidrag som særs godt. Innsatsen ved Makespace anses som et bærekraftig læringsmiljø, da det favner studenter ved høgskolen, også barn og elever ved videregående skole. Michael sitt prosjekt favner alle studentene, da alle kan bidra og delta. Michael er en ildsjel som har lagt ned mye arbeid for å fremme læringsmiljøet gjennom den pågående pandemien.»*

Prisen ble delt ut 27.01 i møte ved Institutt for informasjonsteknologi og kommunikasjon.

Gaven var den digitale notatboken *Rocketbook*.

Vedtakssak: Etablere arbeidsgruppe for skriving av Årsrapport 2021 v/ Tommy 5 min

Utvalget utarbeider årlig rapport til Høgskolestyret. Det etableres en arbeidsgruppe bestående av Christine, Ann-Charlot og Tommy som samarbeider om rapporteringsarbeidet. LMU innhenter også informasjon fra andre enheter som suppleres i rapporten som oversendes Styret.

Vedtakssak: Overgangsfelt ved parkeringsplass Remmen v/Christine - 10 minutter

Leder ønsker på vegne av Studentparlamentet å diskutere muligheten for overgangsfelt ved de store parkeringsplassene på Remmen da området oppleves som utrygt for fotgjengere.

Utvalget stiller seg bak initiativet og fattet følgende vedtak:

LMU gir sin støtte til Studentparlamentets vurdering av behov for å trygge ferdselen ved parkeringsplassen og tilhørende gangsti.

Vedtakssak: Møtekalender våren 2022 – 5 min

Programmering av møtekalender for kommende semester. Datoer som følger ble fastsatt:

Mandag 21.02 09:00 – 11:00

Mandag 14.03 09:00 – 11:00

Mandag 11.04 09:00 – 11:00

Torsdag 05.05. 09:00 – 11:00

Torsdag 09.06 09:00 – 11:00

Innkalling sendes via Outlook og møtene gjennomføres digitalt.

Studentrepresentantenes hjertesaker for kommende utvalgsperiode 10 minutter

Christine vil ta kontakt med Preben for å idémyldre rundt tiltak som tidligere gjennomført *Plutselig eksamen.*

Eventuelt

Christine orienterer om at det ikke vil bli rekruttert inn ny studentrepresentant dette semesteret, men at læringsmiljøansvarlige vil delta / bidra som supplement for bortfalte representant.